rlitschk/wikidir huggingface dataset:
Rudoifsham-Fümfhaus is da 15. Weana Gemeindebeziak und liegt westlich vaum Stodzentrum. Da Beziak liegt aussahoib vom Giatl, dea wos an da Stö vom ehemolign Linawoi aug'legt is. De bekauntastn Bauweake im Beziak san da Westbaunhof und de Weana Stodhalle. Rudoifsham-Fümfhaus is aus dena ehemolign Gmeindn vau Rudoifsham, Fümfhaus und Sechshaus büdt wuan, de wos heit no ois Katastralgmeindn bestenga. Neiare Beziaksteule san Nei-Penzing, Nei-Fümfhaus, de Schmöz und s Nibelungenviadl. Noch da zweitn Tiaknbelogarung san de Deafa Fümfhaus und Sechshaus enstaunden. Weidas no Reindoaf (scho 1411 gnennt), Braunhiaschn (friacha Dreihaus) und Rustnduaf, de wos olle 1863 zua Gemeinde Rudoifsheim zaumagfosst wuan san. De Gmeinde is nochn Kronprinz Rudolf gennt wuan. 1892 san de drei Gmeindn noch Wean eigmeindt wuan. Aus Fümfhaus is da 15. Hieb (domois Fümfhaus) wuan, aus Rudoifsham und Sechshaus da 14. Hieb (domois Rudoifsheim). De Nazis haum Rudoifsheim und Fümfhaus 1938 zum 15. Beziak vaeinigt. Statistik Austria – Bevölkerung zu Jahresbeginn nach administrativen Gebietseinheiten (Bundesländer, NUTS-Regionen, Bezirke, Gemeinden) 2002 bis 2023 (Gebietsstand 1.1.2023) (ODS) Bezirksgeschichte Rudolfsheim Fünfhaus. Dokumentarfüm. 45 Minutn. Wean 2007. Monika Griebl: Wien Rudolfsheim-Fünfhaus. Sutton, Erfurt 2005, ISBN 3-89702-794-1 Carola Leitner (Hg.): Rudolfsheim-Fünfhaus: Wiens 15. Bezirk in alten Fotografien. Ueberreuter, Wean 2008, ISBN 978-3-8000-7335-1 Commons: Rudolfsheim-Fünfhaus
Daisetsu Teitaro Suzuki (鈴木 大拙 貞太郎 Suzuki Daisetsu Teitarō ; * 18. Oktoba 1870 z Kanazawa als 鈴木 貞太郎 Suzuki Teitarō; † 12. Juli 1966 z Tokio)) wor a Japanischa Autor vo Biacha und Essays iwan Buddhismus, s Zen und s Shin. Ea hod a wichtige Roin in da Vabroadung vo Zen und n Shin in da westlichn Wejd gspuit. Da Suzuki hod aa chinäsische, japanische und Sankrit Literatua ins Englische iwasetzt. Ea hod lange Zeit an westlichn Universitetn Vorlesunga ghoidn und hod lang Zeid ois a Professor an da Japanisch-Bhuddistischn Otani Universitet gorwat. Da Suzuki is a Vatreta vom Neichn scho am Mahayana oriendiadn Buddhismus, wo awa ned an de klassische Menchstradition und traditioneje ostasiatische Kuitua festgmocht is, sondan driwa ausse geht. Da Begrinda vo da modeanan japanischn Philosophie, da Nishida Kitarō, wor a Schuikamarod und Freind vom D. T. Suzuki. Wanns Roasn z oafoch und komfortabl gmocht wead, valiats an spirituejn Sinn. Dees ko ma nacha Sentimentalismus nenna. Owa a gwiss Gfui fias Alloasei, wo duachs Roasn eazeigt wead, fiaht an zan Nochdenga iwan Sinn vom Lebm; wei Lebm is schlussendli nix andasta wia vo an unbekanntn Ort za an andan unbekanntn Ort z roasn. Beleg: Zen and
Dees Samsung Galaxy S II GT-I9100 is a Smartphone vo Samsung mitm Betriebssystem Android. Es is 2011 am Mobile World Congress voagstejt woan. Es is des Nochfoigegerät vom Samsung Galaxy S. Im Untaschied zu Apple vafoigt Samsung a Multiprovider-Modell. Om 3. Mai 2012 wurde dees Nochfoigegerät vohm Galaxy S II, dees Samsung Galaxy S III vorgstejt. Andro-net: Samsung Galaxy S2 bereits über 120’000 mal verkauft Commons: Samsung Galaxy S II I9100 – Sammlung vo Buidl, Videos und Audiodateien Samsung Galaxy S II bei samsung.de Samsung Galaxy S II bei samsungmobile.com (englisch) Testbericht bei chip.de
Giftweata (poison words) oda vabotane Weata san negativ bsetzte Weata oda Sätze, de wo in de Aung vo oana Suachmaschin fia a Netzpresenz unpassend san. Obszene Weata kena dazua fian, dass a Seitn vo da Suachmaschin ois "Adult" oda "Porno" eigstuft wead. Doduach bsteht de Gfoa, dass de Seitn in vaschiedanan Fuitan hänga bleibt und so vo da Suachmaschin sejtana ozoagt wead. A Giftwoat is owa jeds Woat, des wo dazua fian ko, dass de Seitn im Suachmaschinindex a schlechtare Position kriagt. Dazua ghean a Weata, deo wo da Suachmaschin zoang, dass da Inhoid ned so interessant sei ko (im Sinn vo Informationsweat), wia z. B. "Chat", "Forum" oda "Ebay". Es gibt koa vabindliche Listn vo Giftweatan. Im Gengsotz zu de Giftweata san Stoppweata hoamlos und fian net zu ana Owestufung. Bayesian poisoning Text mining Search engine indexing What Are Poison Words? Do They Matter?
A Fiaker (krowodisch und serbisch fijaker, ungarisch Fiáker) is a zwaspännige Lohnkutschn. Es wiad oba aa da Kutscha so gnennt. Voa oim in Wean hom de Fiaker a lange Tradition und san bei Touristen sea beliebt. offn hoib gschlossn gschlossn Barthel F. Sinhuber: Die Fiaker von Wien. Dachs-Verlagsgesellschaft, Wean 1992, ISBN 3-85058-064-4 Commons: Fiakers – Sammlung vo Buidl, Videos und Audiodateien Aitrog iwer Fiaker im Estareich-Lexikon vo aeiou Die Wiener Fiaker
A Blunzen, Blunzn oda Bluadwuascht is a Kochwuascht aus gwiazdn Bluad, Schwartn, Fett oda Speck und weidan Zuatatn. De Grundmassn vo da Bluadwuascht bstähd za 60–80 % aus voakochda, zakloanada Schweinsschwartn und za 20–40 % aus frischm Bluad. De Blunzen is de ejdasde bekonnde Wuaschtsoatn iwahapts. Im iwatrongna Sinn wead "Blunzen" aa ois Schimpfwoat fia unfeamige Weiwaleit vawendd. A Blunzen ko aa a Boi sei ohne Luft. Commons: Blunzen – Sammlung vo Buidl, Videos und Audiodateien
Mit Bissgurrn oda Bissgurn isa streitsüchtigs Weib gmoant. Im Middloita hod ma schlechts Ross Bissgurn gnennt. Dees Wort hod si im Laff vo da Zeit af grantige Weiwaleit iwatrogn. Dees Wort kimmt vo "gurre", wo oidhochdeitsch Stutn ghoassn hod und vo Biss wia bissig. Bairisch-Lexikon im Donaukurier Bairisch-Lexikon im Donaukurier (Memento des Originals [1] vom 4. Septémber 2011 im Internet Archive) Info: Der Archivlink wurde automatisch eingesetzt und noch nicht geprüft. Bitte prüfe Original- und Archivlink gemäß Anleitung und entferne dann diesen Hinweis.@1@2Vorlage:Webachiv/IABot/www.donaukurier.de
Sigmund Esco „Jackie“ Jackson (* 4. Mai 1951 z Gary, Indiana) is a US-amerikanischa Sänga und Musika. Ea is a ehemoligs Mitglied vo de Jackson Five und da ejtaste Bruada vom Michael Jackson, am vo de eafoigreichsten Pop-Musikan vo oin Zeitn. 1973 hod a sei easchts Solo-Oibum aussabrocht. Dees wor owa ned bsondas eafoigreich. Eascht 1989 hod mit Be the One an relativ guadn Eafoig ghobt. Jackie Jackson (1973) Be the One (1989, #89 R&B) Stay (1989, #39 R&B) Cruzin (1989, #58 R&B) We Know What's Going On (2010) Jackie Jackson in da Internet Movie Database
Rügen (lat. Rugia) is de gresste deitsche Insl. Se liegt an da Ostsee und gheat za Mecklenburg-Vorpommern. Im Juni 2011 hod de UNESCO an Nationalpark Jasmund auf Rügen zweng sein riesign Buachnbstand mitn Status Wejdnatuaeabe auszeichnet. Rügen is da Iwarest vo grossn Plateau aus Kreidekoik, wo bis zua denischn Insl Møn af da andan Seitn vo da Ostsee greicht hod. Dees Plateau is tektonische Bewegunga entstandn, wo da Bodn vom Meer in de Heh ghobm worn. Zweng da Vawiddarung san nua no de zwoa Insln mit de charaktaristischn Kreidefejsn iwrigbliebm. Rügen gheat za de touristischn Hochbuagn vo Deitschland. Binz Nationalpark Jasmund Ernst Moritz Arndt (1769–1860), deitscha Schriftsteja Theodor Billroth (1829–1894), oana vo de wichtigstn Chirurgen vom 19. Joarhundat Berthold Delbrück (1842–1922), deitscha Sprochwissnschofta Berihmtheitn mit Bezug zua Insl: Gebhard Leberecht von Blücher Fiascht vo Wahlstatt (1742–1819), preissischa Generalfeldmarschall, hod sei Jugend af Gut Venz vabrocht Caspar David Friedrich (1774–1850), Mola, wor oft af Rügen z Besuach und hod a berihmts Buidl vom Kreidefejsn gmoid. Insula Rugia e. V.: Rügen-Jahrbuch Hanswilhelm Haefs: Ortsnamen und Ortsgeschichten auf Rügen mitsamt Hiddensee und Mönchgut. Norderstedt 2005, ISBN 3-8330-0845-8 Bernward Wember: Große Steine auf Rügen: Steinmythos und Megalithkultur. Eine Schatzkammer der Steinzeit. Reprint-Verlag, Rügen 2007,
Des Buach Nahum (hebr. נחום, Nachum) is a Buach vom jüdischn Tanach und vom Oitn Testament in da christlichn Bibel. Des Hauptthema in diesm Buach is de Vakündigung vom Untagong vo Ninive, da Haptstod vom assyrischn Reich, wos im Joar 612 v. Kr. passiat is.
Mahayana (Sanskrit: महायान, mahāyāna, „mahā“ hoasst „gross“ „yāna“ hoasst „Wogn“ oda „Weg“, oisdann Grossa Wogn bzw. Grossa Weg) is de Bezeichung fia oane vo de drei Haptrichtunga vom Buddhismus. S Mahayana untateit in Buddhismus in Hinayana und Mahayana. Da Vajrayana zejd zan Mahayana. Da Mahayana Buddhismus hod se vo Indien aus vabroadd, zeascht amoi af China, Japan, Vietnam, Korea, Singapore, Taiwan, Nepal, Tibet, Bhutan, and Mongolei. Zan Mahayana Buddhismus heidingdogs zejn da Zen, da Amitabha-Buddhismus (Bhuddhismus vom Reinen Land), da Tiantai, da Nichiren und aa de esoterischn bddhistischn Iwaliafarunga vo Shingon, da Tendai-shū und da Tibetischa Buddhismus. D Mahayana Tradition is de gresste vo de zwoa wichtigstn Haptrichunga vom Buddhismus, wos heidingdogs no gibt. De anda is d Iwaliafarung vo da Theravada-Schui. Im Mahayana gehts aa um de Suach noch Ealeichtung (Nirvana) zum Woi vo oin empfindsaman Wesn. Deshoib nennt ma s Mahayana aa "Bodhisattvayana", oda in Bodhisattva-Wogn. Da Jan Nattier moand daas Mahayana ("Grossa Wogn") a ehrnvoie Bezeichung fia ("Bodhisattva-Wogn") gwen warad; oisdann da Wogn vo an Bodhisattva, wo de Buddaschoft dalanga wui zan Woi vo oin Wesn. Dees hoasst, dass Mahayana ois Bezeichung fian Weg und fia de Learn vom Bodhisattva entstandn is. Wei s oafoch a Ehrntitl
Des Buach Sacharja (hebr. זְכַרְיָה, Sacharjah; gr. Ζαχαρίας, Zacharias) is a Buach vom jüdischn Tanach und vom Oitn Testament in da christlichn Bibel und ghert zu den zwöif „kloana“ Prophetn (Zwöifprophetnbuach). Des Hauptthema vom Buach is da neie Templ, da noch'm End vom babylonischn Exil in Jerusalem afbaut worn is.
Carl Merz, amtle: Carl Czell (* 30. Jenna 1906 in Kronstadt, Simbiagn; † 31. Oktober 1979 in Wean) woa a östareichischer Kabarettist und Schriftstöla. Da Merz woa Mitglied im „Namenloses Ensemble“, wo aa da Gerhard Bronner, da Helmut Qualtinger, da Peter Wehle, da Georg Kreisler, da Michael Kehlmann u. a. dabei woan. Mitn Stickl „Der Herr Karl“ (gspuid vaum Qualtinger) und mit de „Travnicek-Dialoge“, de wos a zauman mitn Qualtinger gschriem hod (gspuid vaum Qualtinger und vaum Bronner) is a in de Gschicht vaum Kabarett eigaunga. 1979 is a unheuboa eakraunkt und hod si söwa umbrocht. Eisrevue, 1959 Blattl vorm Mund, 1959 Glasl vorm Aug, 1960 Traumwagen aus zweiter Hand, 1961 Der Herr Karl, 1961 Travnicek-Dialoge Alles gerettet, 1963 Die Hinrichtung, 1965 An der lauen Donau, 1965 Jenseits von Gut und Krankenkasse, 1967 Der Opernnarr, 1973 1953: Franz Schubert – ein Leben in zwei Sätzen 1962: Er kann’s nicht lassen 1967: Kurzer Prozess 1970: Passion eines Politikers Literatur von und über Carl Merz im Katalog der Deutschen Nationalbibliothek Biographie im Österreichischen Kabarettarchiv
De Hauskotz (Felis silvestris f. catus) is a fleischfressads Spoviech, de wo zua Famij vo de Kotzn gheat. Wia scho da Nama sogt, wead de Kotz ois Hausviech ghoidn. Wen ma im Boarischn „Kotz“ sogt, moant ma fost imma de Hauskotz. Im Weanarischn kunntad mid „Kotz“ aar a fesches Mensch (Madl) gmoant sei, dea Ausdrugg is owa vaoited. De easchtn Hauskotzn ibahaptsa hots scho voa 9000 Joar gem. Ois Hausviecha hams de oidn Egypta entdeckt. Vo dene eanana Foibkotzn stamma olle unsare Hauskotzn ob. Seit de Menschn sesshoft worn san, hams auf Kotzn nimma vazichtn kina. Vua oim wei Kotzn de Mais fanga, bevoa de as Droad fressn. Obochtǃ Hauskotz bewocht in Krozzbaam Bruce Fogle: Katzen - die beliebtesten Rassen. Dorling Kindersley, 2000, ISBN 3-8310-0019-0 Honos Verlag (Hrsg.): Handbuch Katzen., Komet, 2006, ISBN 3-89836-559-X Jeffrey M. Masson: Katzen lieben anders. Heyne Verlag, 2004, ISBN 3-453-60001-0 Sabine Schroll: Miez Miez - na komm. Artgerechte Katzenhaltung in der Wohnung, videel, 2001, ISBN 3-89906-107-1 Gloria Stephens: Katzen. Eurobooks Germany, 2001, ISBN 3-85049-588-4 Elio Zappone, Flavia Selmi: Katzen., Verlegt bei Kaiser, 1999, ISBN 3-7043-6049-X Commons: Hauskotz – Sammlung vo Buidl, Videos und Audiodateien Auf wos ma bei Katzn aufpassn muaß
Des Buach Ijob oda Hiob (hebr. איוב; gr. Ἰώβ) is a Buach vom jüdischn Tanach und vom Oitn Testament in da christlichn Bibel und ghert zur Weisheitsliteratua. Des Hauptthema vom Buach is des Leid. Dabei setzt si des Buach kritisch mit da Vorstellung auseinand, dass des Leid imma a Straf für de Sündn vo den Menschn is, und sogt stattdessn, dass da Sinn vom Leid a Geheimnis is, des vom menschlichn Vastond net erfasst wern ko. Vgl. Das Buch Ijob (Vorwort), in: DIE BIBEL. Einheitsübersetzung. Altes und Neues Testament, hrsg. im Auftrag der Bischöfe Deutschlands, Österreichs, der Schweiz, des Bischofs von Luxemburg, des Bischofs von Lüttich, des Bischofs von Bozen-Brixen, Freiburg – Basel – Wien 2008, 582f.
Unta Paid Inclusion wead de bezoite Aufnohm in an Suachindex vo oana Netzseitn in oana Suachmaschin oda am Webkatalog gnennt. Links ois "Paid Inclusion" san moast ned ois Weabung kennzeichnet und ma muass dafia in da Regl an zeitobhängigen Preis zoin, z. B. a Joaresgebia. Im Undaschied dazua san Sponsorenlinks (Pay per Click, z. B. Google Adwords) moast ois Weabung z eakenna und es wead pro Klick obgrechnet. De Kritik an da Paid Inclusion is voa oim, dass de Eagebnis vo da Suach duach ekonomische Interessn vazerrt wead. What are PermAds?
Des Buach der Psalmen (hebr. תהלים, Tehillim) is a Buach vom jüdischn Tanach und vom Oitn Testament in da christlichn Bibel. Des Buach is a Sammlung vo 150 Liada, de si mit vaschiednen Fragn vo da oittestamentlichn Theologie befassn, dorunta z. B. Dankliada, Klageliada oda Bittpsalmen. Vgl. Die Psalmen (Vorwort), in: DIE BIBEL. Einheitsübersetzung. Altes und Neues Testament, hrsg. im Auftrag der Bischöfe Deutschlands, Österreichs, der Schweiz, des Bischofs von Luxemburg, des Bischofs von Lüttich, des Bischofs von Bozen-Brixen, Freiburg – Basel – Wien 2008, 613. Commons: Psalters – Sammlung vo Buidl, Videos und Audiodateien
A Linktausch is de Vaknipfung vo zwoa oda mearan Netzpresenzn. De beteiligtn Netzseitn wean Linkpartna gnennt. Da Sinn vom Linktausch is de Bsuachsfrequenz vo da oagnan Netzseitn z vasteakn und de Suachmaschinoptimiarung. A Suachmaschin suacht Netzseitn noch Links ob, um festzstejn, wiavui Links auf a Seitn einegenga. Gleichzeitig wead da Linktext mit da Zuiseitn obglicha. Des Prinzip Seitn noch da Linkquantität und -qualität z checkn, nennt ma Linkpopularität. Es gibt voa oim zwoa Oatn vo Linktausch: Reziproke Links Zwoa Netzseitn san direkt miteinanda valinkt. Nedreziproke Links Drei oda meara Netzseitn san ringfeamig miteinanda valinkt. A massnweisa Linktausch (Spam) hod dazua gfiat, dass de Suachmaschina drauf reagiat hom und etz nochschaugn ob a Link "reziprok" oda "nedreziprok" oglegt is. Reziproke Links san ned so vui weat wia nedreziproke. Daduach wead da Lintausch easchweat. Aa da Linktext wead heit vui steaka beweatet. Deshoib wean a imma meara de Artikelverzeichnis zua Generiarung vo Links eigsetzt. Do wead a Link gengan Inhoid tauscht.
De Bareida Festspui oda Richard-Wagner-Festspui san a Musi- und Theatafestival z Bareid. Es findd jeds Joa (eppa vom 25. Juli bis 28. August) im Festspuihaus afn Greanan Higl stott, wo vom Richard Wagner und vom Otto Brückwald gschoffa worn is. Da Richard Wagner hod si a Theata gwinscht, wo obseits vom Leam vo da Grosstod liegt, ohne de Kompromisse vo am Repertoirebetrieb und wo si voi da Affiarung vo seine Weake konzentriat. Duach sein Mäzen am Kini Ludwig II. und vo seina Feadarin Marie Gräfin vo Schleinitz is dea Wunsch eafit worn. De easchtn Festspui hom am 13. August 1876 ogfangt. De Uraffiarung vom komplettn Ring des Nibelungen is dazua gspuit worn. Markus Kiesel (Hrsg.): Das-Richard-Wagner-Festspielhaus Bayreuth. Nettpress, Köln 2007, ISBN 978-3-00-020809-6. Enrico Nawrath, Katharina Wagner: Bayreuth backstage: Innenansichten vom Grünen Hügel. Schott, Mainz 2009, ISBN 978-3-7957-0196-3. Frederic Spotts: Bayreuth: Eine Geschichte der Wagner-Festspiele. Fink, Minga 1994, ISBN 3-7705-2967-7. Commons: Bareida Festspui – Sammlung vo Buidl, Videos und Audiodateien Bareida Festspui Festspuiseitn vom Nordbayerischen Kurier
Mecklenbuag-Voapomman is a Bundesland im Noadostn vo Deitschland. Entstondn is MV anno 1945 ois Zammschluss vo de Regiona Mecklenbuag und Voapomman. 1952 is's in da DDR in drei Beziake afteid worn. 1990 is's ois Bundesland vo Deitschland nei grindd worn. MV is a Diafland mid a boar Higln und an Haffa Sään. Mid 14 Nationalparks hod MV meahra wia jeds ondane Bundesland. Commons: Mecklenburg-Vorpommern – Oibum mit Buidl, Videos und Audiodateien Landesportoi MV Landesbibliografie MV Literatur von und über Mecklenbuag-Varpomman im Katalog der Deutschen Nationalbibliothek noch da Eiropäischn Charta vo de Regionoi- oda Mindaheitnsprochn Statistisches Landesamt M-V – Bevölkerungsentwicklung der Kreise und Gemeinden 2015 (XLS-Datei) (Einwohnerzahlen in Fortschreibung des Zensus 2011) (Hilfe dazu). Quelle: destatis, Schuidn vo de effntlichn Haushoite om 31. Dezemba 2015 Arbeitslosenquoten im Mai 2018 – Länder und Kreise. In: statistik.arbeitsagentur.de. Statistik der Bundesagentur für Arbeit, abgerufen am 30. Mai 2018.
As Saarland is a Land im Siadwestn vo Deitschland. Im Noadn davo ligt as Land Rheinland-Pfoiz und am Sin as Franzesiche Département Moselle a da Region Lothringen und am Westn is Luxnbuag. Zam mid Lothringen, am Groußherzogtum Luxemburg, am deitschn Land Rheinland-Pfalz und da belgischn Region Wallonien beid as Saarland d Groußregion Saar-Lor-Lux. Commons: Saarland – Oibum mit Buidl, Videos und Audiodateien Saarland, offizielle Seite SaarWiki: die saarländische Enzyklopädie Saarländische Biografien Landtag des Saarlandes Tourismus-Zentrale Saarland Karten und Bilder zum Saarland Suach noch Saarland in da Deutschen Digitalen Bibliothek saar-nostalgie.de – Erinnerungen as teilautonome Saarland vo 1945 bis 1959 mid an Hauf Fotos, Dokumente usw. Statistische Ämter des Bundes und der Länder Statistisches Bundesamt - Angaben zu den Schulden der Länder Arbeitslosenquoten im Mai 2018 – Länder und Kreise. In: statistik.arbeitsagentur.de. Statistik der Bundesagentur für Arbeit, abgerufen am 30. Mai 2018. 49.3833333333336.8333333333333Koordinaten: 49° 23′ N, 6° 50′ O Normdaten (Typ fehlt) :
Saggsn-Anhalt is a Land in Deitschland. D Landeshaptstod is Magdebuag. Ogrenznde Lända san: Niedersachsen, Brandnbuag, Saggsn und Thüringen. Im Noadn wead Saggsn-Anhalt vo om Flochland brägd. In da dinn bsiedldn Oidmark bfindn se oide Hansestadt wia Soizwedl, Gardelegen, Stendal und Tangermünde. An Iwagong vo de Oidmark za de Region Elbe-Börde-Hoad mid da fruchtboan, woidoarma Magdebuaga Börde buidn de Colbitz-Letzlinga Hoad und da Drömling. In da Magdebuaga Börde lieng de Städt: Haldenslem, Oscherslem (Bode), Wanzlem-Börde, Schönebeck (Elbe), Ascherslem sowia Magdebuag, vo dem de Region iahn Nam obleitd. Stefanie Härtel, Michael Schwibbe, Hagen Königseder, Andreas Stephainski: Sachsen-Anhalt - Land im Aufbruch. Saale Verlagsgesellschaft, Halle 2006, Pgs: 116, ISBN 3-00-019787-7, 978-3-00-019787-1 Everhard Holtmann (Hrsg.): Landespolitik in Sachsen-Anhalt. Ein Handbuch. Mitteldeutscher Verlag, Halle 2006, ISBN 978-3-89812-398-3 Regionalbibliographie Sachsen-Anhalt Commons: Sachsen-Anhalt – Sammlung vo Buidl, Videos und Audiodateien Landesportal Sachsen-Anhalt Offizielles Wirtschaftsportal des Landes Sachsen-Anhalt Literatur von und über Sachsen-Anhalt im Katalog der Deutschen Nationalbibliothek Links zum Thema Sachsen-Anhalt im Open Directory Project noch da Eiropäischn Charta vo da Regionoi- oda Mindaheitnsprochn Statistischs Landesamt Saggsn-Anhalt Arbeitslosenquoten im Mai 2018 – Länder und Kreise. In: statistik.arbeitsagentur.de. Statistik der Bundesagentur für Arbeit, abgerufen am 30. Mai 2018. Sitzordnung (Stand: 25. April 2016) Landtag von Sachsen-Anhalt (PDF) 51.97134611.469727Koordinaten:
Unta Diafnvalinkung (deep linking oda deep link) vasteht ma a Vaknipfung im Internetz, de wo auf a Untaseitn, a Datei, an oanzlnan Artikl oda direkt auf a offans Vazeichnis vaweist. Im Untaschied dazua moant a Owaflächnvalinkung (surface linking oda surface link) de Vaknipfung mit da Hoamseitn bzw. Hauptseitn vo da Netzpresenz. De Diafnvalinkung is rechtlich umstrittn, wei beispuisweis duach Hotlinking oanzlne Fotos oda Netzinhoite aussaglest wean kenna, ohne dass a Hiweis aufn Kontext gmocht wead. Bei Netzseitn de wo mit Frames aufbaut san, ko des gonze Design, de Navi, s Impressum und da Copyright-Hiweis duach de Diafnvalinkung vaschwindn. Des ko ma zwoa duach Javascript umgeh, des wead owa oft vanochlässigt. Duach Session-IDs ko ma Hotlinking untabindn. Da Bundesgerichtshof hod de Diafnvalinkung grundsätzlich fia zualässi eakleat. Des Umgeh vo Moßnohma zua Zuagriffsbeschränkung, wia z. B. Session-IDs, wead owa ois Urhebarechtsvaletzung gweatet. http://www.heise.de/newsticker/meldung/BGH-Linksetzung-kann-Urheberrechte-verletzen-1135956.html Jakob Nielsen: Deep Linking is Good Linking Thomas Stadler: Die Zulässigkeit sog. Deep-Links Deep-Link-Urteil: „Endlich Rechtssicherheit“
Schleswig-Holstein is as neadlichste Land vo da Bundesrepublik Deitschland und wiad ois as Land zwischn de Meeare, Nordsee und Ostsee bezeichnt. D Landeshaptstod is Kiel seit da Grindung vom Land am 23. August anno 1946. Noch am Saarland is Schleswig-Holstein as zwoatgleanste Flächnland. Am Noadn grenzts mid da Bundesgrenz a dänische Region Syddanmark, am Sidn a d Lända Hamburg und Niedersachsen sowia am Siidostn an Mecklenburg-Vorpommern. Geografisch stejd Schleswig-Holstein an siadlichn Obschluss vo da Hoibinsl Jütland und an neadlichn Tei vo da Noaddeitschn Diafebene do. Es is eihgschlossn zwischn da Noadsee im Westn, da Ostsee und vo Mecklenburg-Vorpommern im Ostn, Hamburg und Niedersachsen im Sidn und Dänemark im Noadn. D Kistn vom Land hod an Ontei vo 3,2 % vo da ganzn eiropäischn Gstodlinie. A da Stod Nortorf ligt da geografische Middlpunkt vo Schleswig-Holstein. Historisch bstehd Schleswig-Holstein aus de Herzogtima Schleswig und Holstein, aus da Hansestod Lübeck und am ehemolign Herzogtum Lauenburg; d Grenz zwischn de Landestei Schleswig und Holstein wiad duach d Fliss Eider und Levensau (a wengal neadle vo Kiel) makiad, se hod bis anno 1806 bzw. 1864 (deitsch-dänischa Kriag) a d Noadgrenz vom Heilign Remischen Reich bzw. vom Deitschn Bund beidt. Wia oba donn aus de Herzogtüma
Des Buach Kohelet (hebr.: קֹהֶלֶת, Qohelet, gr.: Ἐκκλησιαστής, Ekklesiastes) is a Buach vom jüdischn Tanach und vom Oitn Testament in da christlichn Bibel. Des Buach is etwa in da Mittn vom 3. Jahrhundat v. Kr. gschriem worn, und do is aa scho a Einfluss vo da griachischn Bildung und Lebnsweise zu erkenna. Vgl. Das Buch Kohelet (Vorwort), in: DIE BIBEL. Einheitsübersetzung. Altes und Neues Testament, hrsg. im Auftrag der Bischöfe Deutschlands, Österreichs, der Schweiz, des Bischofs von Luxemburg, des Bischofs von Lüttich, des Bischofs von Bozen-Brixen, Freiburg – Basel – Wien 2008, 715f.
Des Buach der Weisheit oda Weisheit Salomos (gr. Σοφία Σαλωμῶνος, Sophia Salomonos) is a Buach im Oitn Testament in da Bibel. Des Buach is wahrscheinlich vo am Judn gschriem worn, der in Alexandria in der Diaspora glebt hot. De Zeit vo der Abfassung wird zwischn 80 und 30 v. Kr. gschätzt, und somit is des Buach der Weisheit des jüngste Buach im Oitn Testament. Vgl. Das Buch der Weisheit (Vorwort), in: DIE BIBEL. Einheitsübersetzung. Altes und Neues Testament, hrsg. im Auftrag der Bischöfe Deutschlands, Österreichs, der Schweiz, des Bischofs von Luxemburg, des Bischofs von Lüttich, des Bischofs von Bozen-Brixen, Freiburg – Basel – Wien 2008, 734f.
Des Buach Jesus Sirach is a Buach im Oitn Testament in da Bibel. Des Buach is wahrscheinlich um 180 v. Kr. in Jerusalem gschriem worn und beinhaltet a Sammlung vo Lebns- und Vahoitnsregln, wobei a griachischa Einfluss zu erkenna is. Vgl. Das Buch Jesus Sirach (Vorwort), in: DIE BIBEL. Einheitsübersetzung. Altes und Neues Testament, hrsg. im Auftrag der Bischöfe Deutschlands, Österreichs, der Schweiz, des Bischofs von Luxemburg, des Bischofs von Lüttich, des Bischofs von Bozen-Brixen, Freiburg – Basel – Wien 2008, 752.